**Alsó- Tisza-menti Önkormányzati Társulás**





**Feladatellátójától,**

**a Csanyteleki Polgármesteri Hivatal Vezetőjétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

A/32-2/2022.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa**

**2022. decemberi ülésére**

**Tárgy:** *A Társulás fenntartásában lévő szociális intézményekben nyújtott szociális ellátások 2022. évi intézményi térítési díja összegének módosításáról szóló*  *12/2022. (X. 21.) Atmöt határozata* *korrekciójának kezdeményezése*

**Tisztelt Társulási Tanács!**

Tájékoztatom Önöket arról, hogy a Csongrád-Csanád Megyei Kormányhivatal Hatósági Főosztálya Törvényességi Felügyeleti Osztálya kormánytisztviselője szóban arról tájékoztatott, hogy a tárgyi önkormányzati rendelet mellékletében szereplő díjtételek összege emelése nem felel meg a hatályos vonatkozó törvény (Szt.) 115. § alkotásának céljával, mivel az adott éven belül – kőbevésetten - kizárólag adott év január 1. és **április 1. napja közötti időszak lehet a díjtétel megállapítás időpontja**, mely **díjtétel az adott évben 1 ízben módosítható.**

Emlékeztetem Önöket arra, hogy a pandémia miatt a Kormány által kiadott rendeletével 2021. december 1. napjától 2022. június 30. napjáig tartó időszakban *tiltotta a díjtételek emelését* és *nem módosította az Szt. fent írt rendelkezését*, tehát jelenleg is hatályos az a Kormányhivatali jogértelmezés, miszerint **intézményi térítési díjat megállapítani adott év április 1. napjáig van mód.** Ezzel előállt a helyzet, hogy 2022. évben a Társulás által fenntartott *szociális intézményekben biztosított szociális étkeztetésre a 2021. évben megállapított térítési díj összege volt érvényesítendő, a 2022. szeptember 1. napján hatályba léptetett tárgyi önkormányzati rendeletbe foglalt megemelt díjtétel összege alkalmazásáig.* Ekkor került sor a 2021. évben megállapított térítési díj összegének **módosítására**, amelyet a Kormányhivatal a díjtétel 1. módosításaként értékel, így a 2022. december 1. napján hatályba léptetett tárgyi önkormányzati rendeletbe rögzített díjtétel emelése már a 2. módosítás, ami ellentétes az Szt. vonatkozó rendelkezésével.

A Társulás Társulási Tanácsa az Esély Szociális Alapellátási Központja Vezetője kezdeményezésére kérte fel fenntartóként a tárgyban jogalkotásra jogosított Csanytelek Község Önkormányzata Képviselő-testületét arra, hogy az Intézményvezető által benyújtott dokumentumok alapján gondoskodjon a tárgyi önkormányzati rendelet kiadásáról, mely döntését a 12/2022. (X. 21.) Atmöt határozatába foglalta, Erre hivatkozva alapította a jogalkotásra felkért jogalkotó az önkormányzati rendelet alkotását.

A *Kormányhivatal állásfoglalást* adott ki az Szt. idézett jogszabályhelye értelmezésére, miszerint az kőbevésett, attól nem térhet el egy jogalkotó sem, miszerint megalkotni kizárólag adott év április l. napjáig lehet a tárgyi jogszabályt, módosítani pedig 1 ízben van arra mód. Az ettől való eltérés sérti a jogbiztonsághoz való jogot, ami jogbizonytalansághoz vezet és törvényességi felhívás kiadását eredményezheti. Ennek következtében különbféle szankcionálási lehetőség (pénzbírság kiszabása, fegyelmi eljárás kezdeményezése, önkormányzati rendelet alkotásának kikényszerítése helyett annak alkotása) alkalmazására kerülhet sor a Kormányhivatal eljárásában, ami méltánytalan a jogalkotásra felkért, vétlen testülettel szemben.

A település jegyzőjeként úgy értételem, hogy az állásfoglalás nem jogszabály, nem jogforrás, arra jogérvényesen hivatkozni nem lehet, illetve az nem helyettesíti a központi jogalkotó akár szándékos, vagy mulasztáson alapuló jogalkotásának hiányát, *ezért abból nem vezethető le a jogalkotás, azon belül az intézményi térítési díj emelésének tilalma.* Ennek az állásfoglalásnak tartalma a Kormányhivatal érintett referense és a jegyzők körében sem volt ismert, ezért nem lehetett arra alapozni a jogalkotás díjemelésre irányuló tilalmát. Az önkormányzat rendelet-tervezete a vonatkozó központi jogszabályoknak megfelel (Jat. és annak végrehajtására kiadott rendelet), szakmai szempontból alátámasztott, így erre tekintettel került sor tárgyi önkormányzati rendelet kiadására.

Amennyiben ezt az álláspontot osztja a Társulási Tanács, úgy a **tárgyban kiadott határozat hatályba-tartását** kell határozatba foglalnia, vállalva annak esetleges jogi következményeit. Ennek határozati javaslatba foglalását a csatolt „A” változat tartalmazza.

**Tisztelt Társulási Tanács!**

Az Alsó- Tisza-menti Önkormányzati Társulás Társulási Tanácsa mai ülésén hozandó határozatába foglalt döntésével az általa tárgyban 12/2022. (X. 21.) szám alatt kiadott jogalkotásra való felkérését tartalmazó korábbi döntését tartalmazó határozatát visszavonja, mellyel megszűnik a jogalkotásra való felhatalmazás, tehát a tárgyban kiadott 12/2022. (X. 28.) önkormányzati rendelet jogalap nélkülivé válik. Szükségszerű ugyanezen határozatában a Társulás Társulási Tanácsának felkérnie új önkormányzati rendelet alkotására az arra jogosított testületet azzal a kikötéssel, hogy ugyanazon tartalommal, de 2022. december 1. napja helyett 2023. január 1. napjával történjen az adott intézményben az ellátottak által igénybe-vett étkeztetés után felszámított intézményi térítési díj összegének alkalmazása.

Ennek jogtechnikai megoldása a jogalkotásra felkért önkormányzat jegyzőjének feladata. A tárgyi a 2022. december 1. napján hatályba lépett és már hatályon kívül helyezett önkormányzati rendelet beépült az alaprendelet adott melléklete helyébe. A tárgyban kiadandó önkormányzati rendelet értelmében az ellátottak által fizetendő intézményi térítési díjtétel első ízben 2023. január 1. napjától érvényesítendő. Ezzel semmilyen joghátrány nem éri az ellátottakat, hiszen mindig utólagos díjfizetéssel történik az étkezési díjtételek kiegyenlítése, amire jelen esetben a tárgyi önkormányzati rendelet hatályba lépését követően 2023. február hónapban kerül sor.

Amennyiben elfogadja a törvényességi felügyeletet gyakorlók tárgyra irányuló állásfoglalását a Társulás Társulási Tanácsa, úgy a csatolt „B” variációt kell alkalmazni határozata meghozatalakor.

Ennek jogtechnikai megoldása a jogalkotásra felkért önkormányzat jegyzőjének feladata. A tárgyi már hatályon kívül helyezett önkormányzati rendelet beépült a 2022. december 1. napján hatályba lépett és már hatályon kívül helyezett rendeletet helyébe, így annak ellátottak által fizetendő díjtétele csak 2023. február 1. napjától érvényesítendő. Ezzel semmilyen joghátrány nem éri az ellátottakat, hiszen mindig utólagos díjfizetéssel történik az étkezési díjtételek kiegyenlítése.

**Tisztelt Társulási Tanács!**

A döntés meghozatalakor az általam írt „B” változat támogatását kezdeményezem még akkor is, ha a jogértelmezésem eltér az illetékes kormányköztisztviselő által vallott véleményétől, de a jogelvek viszont mellette szólnak és minden jogi lehetőség számukra és nem a társulás, vagy a testület számára nyitott.

C s a n y t e l e k, 2022. november 30.

Tisztelettel:

……………………………….

Kató Pálné feladatellátó jegyző

**„A”**

**…/2022. (XII. 2.) Atmöt határozat**

**Tárgy**: *a Társulás fenntartásában lévő szociális intézményekben nyújtott szociális ellátások 2022. évi intézményi térítési díja összegének módosítása kezdeményezéséről szóló*  *12/2022. (X. 21.) Atmöt határozata korrekciójának kezdeményezése*

**H a t á r o z a t i javaslat**

A Társulás Társulási Tanácsa az általa tárgyban 12/2022. (X. 21.) Atmöt határozatát hatályban tartja.

Határozatról értesítést kap:

* Társulás Társulási Tanácsa Tagjai
* Kató Pálné feladatellátó jegyző és általa
* Szociális intézmények vezetői székhelyén
* Irattár

**„B”**

**…/2022. (XII. 2.) Atmöt határozat**

**Tárgy**: *a Társulás fenntartásában lévő szociális intézményekben nyújtott szociális ellátások 2022. évi intézményi térítési díja összegének módosítása kezdeményezéséről szóló*  *12/2022. (X. 21.) Atmöt határozata korrekciójának kezdeményezése*

**H a t á r o z a t i javaslat**

A Társulás Társulási Tanácsa az általa tárgyban kiadott *12/2022. (X. 21.) Atmöt határozatát visszavonja,* egyben felkéri a tárgyban jogalkotásra jogosított Csanytelek Község Önkormányzata Képviselő-testületét arra, hogy gondoskodjon a tárgyban általa kiadott hatályos önkormányzati rendelet visszavonásáról akként, hogy tárgyban adjon ki új önkormányzati rendeletet, melyben az érintett szociális intézmény ellátottja által igénybe-vett étkezés után felszámított intézményi térítési díjaként a 2022. december 1. napján hatályba léptetett díjtétele szerepeljen, amely 2023. január 1. napjával kerüljön alkalmazásra.

Határozatról értesítést kap:

* Társulás Társulási Tanácsa Tagjai
* Kató Pálné feladatellátó jegyző és általa
* Szociális intézmények Vezetői székhelyén
* Irattár